钦定古今图书集成/明伦汇编/交谊典/第043卷 > 《赠从弟南平太守之遥》前人
## 钦定古今图书集成/明伦汇编/交谊典/第043卷 > 《赠从弟南平太守之遥》前人

“少年不得意，落魄无安居。愿随任公子，欲钓吞舟鱼。
常时饮酒逐风景，壮心遂与功名疏。兰生谷底人不
锄，云在高山空卷舒。汉家天子驰驷马，赤车蜀道迎
相如。天门九重谒圣人，龙颜一解四海春。彤庭左右
呼万岁，拜贺明主收沉沦。翰林秉笔回英眄，麟阁峥
嵘谁可见。承恩初入银台门，著书独在金銮殿。”龙驹
雕镫白玉鞍，象床绮席黄金盘。当时笑我微贱者，却
来请谒为交欢。一朝谢病游江海，畴昔相知几人在。
“前门长揖后门关，今日结交明日改。爱君山岳心不
移，随君云雾迷所为。梦得池塘生春草，使我长价登
楼诗。别后遥传临海作，可见羊何”共和之。